Народна воля е революционна терористична организация създадена в Руската империя вследствие отцепването на крайнолевите елементи от партията "Земя и воля" на конгреса ѝ през юни 1879 година. Главната цел, която си поставя организацията, е да принуди правителството да извърши "демократични реформи", вследствие от които да се осъществят социални преобразувания със смяна на собствеността и трансформация в руското общество. Основен способ на действие на организацията е терорът.

Най-известният терористичен акт дело на "Народна воля" е убийството на император Александър II. Убийството изиграва обратна на очакваната сред революционерите от руското общество реакция. Общественото мнение се настройва крайно негативно към организацията и нейните членове, въпреки че, до 1881 година има немалко интелектуалци които ѝ симпатизират.

В отговор на убийството, разтърсило из дъно руското общество, се реорганизират полицейските структури, като се обособява царската тайна полиция в завършения ѝ познат вид най-вече от марксическата историография. Основните тезиси на организацията са за "състоянието на пълно политическо и икономическо робство на руския народ", както и за това, че "руския народ се управлява от експлоататори-дворяни, буржоазия и придворна аристокрация, създадени и защитени от държавата в лицето на руското самодържавие и царизъм" и прочее, поради което трябва да се извърши оземляване на крепостните и въвеждане на общинско и местно самоуправление в съчетание с федерализация (включително формиране на местни въоръжени сили), като се отмени цензурата и въведе свобода на съвеста, словото и печата и т.н. Според фунционерите на "Народна воля" всичките ѝ искания не могат да се осъществят на практика поради обективни причини (в лицето на Руската империя, царизъм и реакция), поради което трябва да се води революционна борба и с методите на терора да се принуди правителството под натиск да пристъпи към извършването на набелязаните и желани от организацията "демократични преобразувания и реформи".

След убийството на Александър II, "Народна воля" осъществява цяла серия терористични актове (предимно посегателства срещу живота на видни държани фигури и обществени деятели — повечето от които успешни), докато през 1884 година царската тайна полиция не предприема редица арести на видни дейци на организацията (като Лопатин), чрез които осуетява извършването на запланувани нови акции.

В отговор на предприетите правителствени действия срещу организацията, през 1886 из средите на старата "Земя и воля" се пръква нова народоволческа група която планира покушение срещу император Александър III за 1 март 1887, което е своевременно осуетено. Повечето от изследователите на революционните процеси в руското общество в края на 19 век са на мнение, че действията на новата организация са част от мащабен заговор срещу властта в Русия.

Още със създаването си "Народна воля" се компрометира в очите на руското обществено мнение с банковия обир в Херсон през 1879 година. Малко след обира, осъществен чрез прокопаване на таен тунел до трезора, окрадените пари от дейци на организацията (в размер на няколко милиона рубли) са намерени от полицията.

Вижте също 
 Първомартовци

Руска империя
Терористични организации
Тероризъм в Русия